Diari Oficial de la Generalitat Valenciana


Sumari del DOGV 7836, del 25-07-2016 (2016/5295)

RESOLUCIÓ de 9 de juny de 2016, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sedaví de la localitat de Sedaví.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5295


Data del document
:   09-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 9 de juny de 2016, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sedaví de la localitat de Sedaví. [2016/5295]  
Vista la Resolució d'11 de febrer de 2016, del conseller d'Educació, Investigació, Cultura i Esport, per la qual s'estima el recurs de reposició interposat pel representant de la titularitat del centre, contra la Resolució de 25 d'agost de 2015 (DOCV 02.09.2015), de la Conselleria d'Educació, Investigació, Cultura i Esport, per la qual es modifica l'autorització al centre privat d'Educació Infantil, Primària i Secundària Sedaví, de la localitat de Sedaví, i, concretament, l'apartat segon que diu: «Retrotraure l'expedient de modificació de l'autorització per a l'autorització del Batxillerat i l'ampliació de sis unitats d'Educació Primària i quatre unitats d'Educació Secundària Obligatòria, de manera que pel Servei d'Infraestructures es dicte un nou informe, en el qual es continga i es detalle la viabilitat de les fases d'execució sol·licitades pel centre, i que s'adeqüe a la realitat de la sol·licitud esmentada.  
  
A la vista d'aquest informe, preceptiu i vinculant, s'adequarà l'informe del director general previst en l'article 6 del Reial Decret 332/1992, de 3 d'abril (BOE 09.04.1992), i posteriorment, la resolució que modifica l'autorització concedida al centre, i s'adequarà a la sol·licitud del centre.»  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Sedaví de la localitat de Sedaví, número de codi 29722542, que sol·licita l'autorització del Batxillerat, l'ampliació de sis unitats d'Educació Primària i quatre unitats d'Educació Secundària Obligatòria i la modificació de places escolars en els cicles de Formació Professional, complint l'execució d'obra per fases.  
La Direcció General de Centres i Personal Docent va emetre un informe favorable de 22 d'abril de 2016, sobre l'adequació de les instal·lacions proposades, quant a espais educatius, de conformitat amb la normativa aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 9 de juny de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 64419355.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sedaví.  
Titular: Colegio Sedaví, Societat Limitada.  
Domicili: C/ Isaac Peral, número 40.  
Localitat: Sedaví (46301).  
Província: València.  
Modificació que s'autoritza:  
Canvi d'ús de dos unitats d'Educació Infantil de primer cicle, ampliació de 2 unitats d'Educació Primària, per al pròxim curs, i reducció de places escolars del cicle formatiu de grau mitjà Gestió Administrativa referits al curs 2015/2016, de manera que el centre queda configurat de la següent manera després de l'execució de les fases 1, 2, 3 i 4 de construcció:  
5 unitats d'Educació Infantil, primer cicle, distribuïdes així:  
?1 unitat per a escolars d'1 a 2 anys, amb 13 places escolars.  
?2 unitats per a escolars de 2 a 3 anys, amb 20 places escolars cada una.  
?1 unitat per a escolars de 0 a 2 anys, amb 8 places escolars.  
?1 unitat per a escolars d'1 a 3 anys, amb 15 places escolars.  
6 unitats d'Educació Infantil, segon cicle, amb 150 places escolars.  
  
8 unitats d'Educació Primària, amb 200 places escolars.  
4 unitats d'Educació Secundària Obligatòria, amb 120 places escolars.  
1 unitat d'Educació Especial (suport a la integració), amb 15 places escolars.  
Formació Professional Inicial de grau mitjà:  
Família d'Administració i Gestió:  
2 cicles (1r i 2n curs) de Gestió Administrativa (codi de l'especialitat: 09357328645), dos cursos en torn de matí i dos cursos en torn de vesprada, amb 20 places escolars per curs.  
Formació Professional Inicial de grau superior:  
Família d'Administració i Gestió:  
2 cicles (1r i 2n curs) d'Administració i Finances (codi de l'especialitat: 23184956772), dos cursos en torn de matí i dos cursos en torn de vesprada, amb 20 places escolars per curs.  
  
Segon  
El centre haurà de presentar, abans de l'inici de les activitats educatives, la relació del professorat i les titulacions corresponents davant de la direcció territorial competent per a la seua aprovació, amb un informe previ favorable de la inspecció educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar, excepte en el cas de la reducció de places escolars del cicle formatiu de Gestió Administrativa, que s'entén per al curs 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Comunitat Valenciana.  
  
València, 9 de juny de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.